Krútená dvojlinka

Krútená dvojlinka (angl. twisted pair, TP) alebo tiež krútený kábel vo výpočtovej technike označuje štvorpárový kábel (káblový zväzok), kde jednotlivé vodiče sú uložené v pároch, pričom páry sú skrútené navzájom okolo seba. Vodiče v páre sú rovnocenné (žiaden z vodičov nie je pripojený na zem alebo zdroj napätia) preto sa takýto kábel označuje tiež ako symetrický. Kábel je určený pre prenos dát v počítačových sieťach.

 Technológia 
Dôvodom skrútenia vodičov je, že definované skrútenie pomáha redukovať vzájomné presluchy a šumy z vonkajšieho prostredia a zároveň bráni vyžarovaniu z páru do prostredia. Zakrútené vodiče majú zvýšenú odolnosť voči súhlasnému typu rušenia (napätiu indukovanému do oboch vodičov súčasne) pretože vplyvom opačnej fázy sa indukované napätie navzájom vyruší. Kvôli zabráneniu vzájomných presluchov medzi pármi v jednom kábli (káblovom zväzku) majú jednotlivé páry rôzne skrútenia (rôzny počet skrútení na jednotku dĺžky).

Elektricky sa vodiče vyrábajú vo forme drôtu (jadro vodiča je jeden homogénny drôt) pre aplikácie, kde sa po inštalácii káblom už nehýbe – káble inštalované do líšt, pod omietku..., a vo forme lanka (jadro je zložené z viacerých skrútených drôtikov) pre aplikácie, kde sa káblom môže hýbať napr. prepájacie káble, prívodné káble k počítačom... Tieto káble sú drahšie. Použitému káblu musí zodpovedať aj použitý ukončujúci konektor RJ-45 (na drôt, alebo na lanko).

 Použitie 
Krútená dvojlinka sa používa pri počítačových sieťach, dnes hlavne v sieťach typu Ethernet. Rôzne typy sietí Ethernet 10Base-T, 100Base-TX, 100Base-T2, 100Base-T4, 1000Base-T (prvé číslo je rýchlosť v Mbit/s, písmeno T znamená Twisted – zakrútený, číslo počet párov ktoré sú využívané) a sieť typu Token Ring ... vyžadujú rôzne definované káble (pozri kategórie káblov nižšie). Krútená dvojlinka sa podľa použitého dodatočného tienenia delí na tienenú a netienenú.

 Netienená krútená dvojlinka (UTP) 
UTP (angl. Unshielded Twisted Pair – netienená krútená dvojlinka) je krútený párovaný kábel, ktorý nemá dodatočné tienenie. Pre sieťové aplikácie Ethernet používame 100Ω káble kategórií (angl. Category, alebo len Cat.) 3, 4 a 5, špecifikované v norme TIA/EIA 568-A a tiež káble kategórie 5e, 6 a 7 určené pre vysokorýchlostný prenos. UTP kábel obsahuje 4 krútené páry – teda 8 vodičov v jednom zväzku. Ethernet 10Base-T, 100Base-TX, a 100Base-T2 používajú iba 2 zakrútené páry (4 vodiče), 100Base-T4 a 1000Base-T vyžaduje všetky 4 páry.

 Tienená krútená dvojlinka (FTP alebo tiež ScTP ) 
Pod tienenou krútenou dvojlinkou (Screened Twisted Pair (ScTP)) rozumieme štvorpárový 100Ω UTP, s jednoduchou fóliou (vtedy F ako Foiled - fóliované), alebo opletaním (vtedy S ako Shield – štít) všetkých štyroch párov vodičov spolu pre minimalizáciu elektromagnetického rušenia a vyžarovania. Tienený TP často označujeme aj ako FTP (Foiled Twisted Pair), alebo tiež STP (Screened UTP). FTP je myslené ako tienená verzia káblov kategórií 3, 4, 5, 6, 7. Sú použiteľné pri všetkých Ethernet aplikáciách a sú ekvivalentom jednotlivých kategórií UTP káblov. Pre zvlášť elektromagneticky zarušené prostredie (alebo naopak pre prostredie vyžadujúce minimálny vyžarovaný elektromagnetický šum) sa používa tienenie pre každý pár kábla zvlášť, alebo kombinácia – tienené páry + celkové tienenie fóliovaním alebo(a) opletaním.

 Označovanie káblov v sieťach Ethernet 
Označovanie káblov prešlo viacerými zmenami a dnes sa ťažko dá zistiť len podľa označenia, čo vlastne chcel výrobca označením povedať. Mnohí výrobcovia napríklad zamieňajú označenie FTP a STP. Zásadný konflikt v označovaní, s ktorým sa môžeme stretnúť je používanie výrazu STP (Shielded Twisted Pair), pretože toto sa pôvodne používalo pre označenie 150 Ω krútenej dvojlinky pre Token-Ring. Táto technológia nie je s Ethernet kompatibilná, pretože Ethernet káble majú impedanciu 100 Ω. 

Označovanie káblov Ethernet:
 U – bez tienenia (Unscreened, Unshielded)
 F – tienenie fóliou (Foiled)
 S – tienenie opletením (Shielded)

Niektorí výrobcovia označujú káble tzv. metrážou – na každom celom metri má označenie typu, vyhotovenia a dĺžky – vzdialenosti od začiatku kábla v metroch, kvôli uľahčeniu práce.

 označenie staršie označenie popis tieneniaU/UTPUTPkábel bez dodatočného tieneniaF/UTPFTPkábel tienený fóliou – všetky páry narazSF/UTPS-FTPkábel tienený opletením a fóliou, všetky páry narazU/FTPSTPkábel po pároch tienený fóliouF/FTPF-FTPkábel po pároch tienený fóliou + spoločné tienenie fóliouS/FTPS-FTPkábel po pároch tienený fóliou + spoločné tienenie opletenímS/STPS-STPkábel po pároch tienený opletením + spoločné tienenie opletením

Mimo toho môže byť kábel označený ako:
PVCmateriál plášťa je vyrobený z PVCLSOHbezhalogénový kábel odolný voči šíreniu plameňa podľa STN-IEC 60332-1LSFROHbezhalogénový kábel odolný voči šíreniu plameňa podľa STN-IEC 60332-3C

Plášť kábla sa vyrába obvykle z PVC rôznej tvrdosti a farebnosti - podľa použitia. Vyrábajú sa aj verzie plášťa odolné voči poveternostným vplyvom a so zabudovaným nosným lankom.

 Označovanie vodičov 
Jednotlivé krútené páry, resp. vodiče v kábli sú farebne rozlíšené. Obvykle je jeden vodič páru celý homogénne označený jednou farbou a jemu prislúchajúci pár obsahuje farebný pásik tej istej farby. Napr. ak je vodič modrý, k nemu prislúchajúci pár je biely s modrým pásikom (bielo-modrý).

V sieťach Ethernet sa pre jednotlivé páry používa kombinácia farieb: bielo-oranžová/oranžová, bielo-zelená/zelená, bielo-modrá/modrá, bielo-hnedá/hnedá.

Vodiče môžu byť v konektore zapojené podľa TIA/EIA-568-B, alebo TIA/EIA-568-A. Oboje zapojenia sú rovnocenné, dôležité je len, aby kábel mal na oboch koncoch páry zapojené rovnako, podľa jednej normy. 

 Kategórie dátových káblov 
 Kategória Parametre1Nepoužíva sa pre Ethernet, iba pre telefónne rozvody.2Nepoužíva sa pre Ethernet, iba pre telefónne rozvody.3Netienený kábel s impedanciou 100 Ω, a elektrickými charakteristikami podporujúcimi prenos pri frekvenciách do 16 MHz. Kábel je definovaný v norme TIA/EIA 568-A a je použiteľný pre Ethernet 10Base-T, 100Base-T4 a 100Base-T2. 4Netienený kábel s impedanciou 100 Ω, a elektrickými charakteristikami podporujúcimi prenos pri frekvenciách do 20 MHz.Je definovaný v TIA/EIA 568-A, a je použiteľný pre Ethernet 10Base-T, 100Base-T4, a 100Base-T2. 5Netienený kábel s impedanciou 100 Ω, a elektrickými charakteristikami podporujúcimi prenos pri frekvenciách do 100 MHz. Je definovaný v TIA/EIA 568-A, a je použiteľný pre Ethernet 10Base-T, 100Base-T4, 100Base-T2, 100Base-TX. 5eJe štandard špecifikujúci prenosové parametre, ktoré idú nad rámec prenosových možností kategórie 5. Podobne ako Cat 5, používa netienený TP s impedanciou 100Ω a elektrickými charakteristikami podporujúcimi prenos prifrekvenciách do 100 MHz. Norma však obsahuje aj špecifikáciu pre  NEXT (Near End Cross Talk), PSELFEXT (Power Sum Equal Level Far End Cross Talk) – definovaný útlm kábla na jednotku dĺžky. Toto je definované v dodatku TIA/EIA 568-A.Cieľom bolo využitie tohto typu kábla pre siete typu 1000Base-T. Samozrejme sú podporované 10Base-T, 100Base-T4, 100Base-T2, a 100BaseTX. 6Je štandardom pre podporu prenosu pri frekvenciách do 250 MHz cez 100 Ω TP (UTP, FTP, SFTP) kábel.Podporuje aplikácie po Gigabit Ethernet.6aJe štandardom pre podporu prenosu pri frekvenciách do 500 MHz cez 100 Ω TP (UTP, FTP, SFTP) kábel. Podporuje aplikácie po 10-Gigabit Ethernet.7Je štandardom pre podporu prenosu pri frekvenciách do 600 MHz cez 100 Ω TP (SFTP) kábel. Podporuje aplikácie po 10-Gigabit Ethernet.7aJe štandardom pre podporu prenosu pri frekvenciách do 1000 MHz cez 100 Ω TP (SFTP) kábel. Podporuje aplikácie po 10-Gigabit Ethernet.8Je novým štandardom pre podporu prenosu pri frekvenciách do 2000 MHz cez 100 Ω TP po tienených kábloch. Podporuje aplikácie po 40-Gigabit Ethernet.

 Ukončenie kábla 
Kábel je obvykle ukončený modulom RJ 45 (samica) na strane užívateľa (tzv. dátová zásuvka) alebo na strane dátového rozvádzača (tzv. patch panel).

Môže byť ukončený aj konektorom RJ-45 (v anglosaských krajinách označovaný ako 8P8C), alebo zásuvkou rovnakého typu. Konektor (zástrčka RJ-45) sa na kábel krimpuje pomocou krimpovacích klieští). Zásuvky majú obvykle nožový systém pre rýchlu inštaláciu. Na inštaláciu sa používa špeciálne zatláčacie náradie. Zásuvky a zástrčky sa vyrábajú v rovnakých kategóriách ako káble. Podobne ako káble môžu mať aj konektory podľa kategórie doplnkové tienenie (Shield).

 STP - Shielded Twisted Pair pre Token-Ring 
Tienená krútená dvojlinka (STP) pre Token-Ring je technicky ekvivalentom S-FTP kábla Ethernet. Rozdielom je impedancia kábla, ktorá je 150Ω. Existujú špeciálne transformátory a impedančné prispôsobovače – „balúny“ umožňujúce použitie tohto kábla v sieti Ethernet, ak je to nutné. Originálna špecifikácia IBM definuje STP káble ako typy 1, 2, 6, 8, a 9 pre použitie v sieťach Token-Ring pri frekvenciách do 16 MHz. Ďalej sú definované STP-A káble 1A, 2A, 6A, a 9A pre použitie prenosových frekvencií do 100 MHz. "A" znamená „Vylepšený káblový systém IBM“. Kábel STP pre Token-Ring obsahuje dve krútené dvojlinky.

Kategória:Káble
Kategória:Počítačové siete